PokerStars

Το PokerStars είναι λογισμικό στο οποίο ο παίκτης μπορεί να  κατεβάσει στον υπολογιστή του και να ξεκινήσει να παίζει πόκερ και τις παραλλαγές του όπως τα: Texas Holdem, Omaha, Omaha Hi/Lo (8 or Better), Stud, Stud Hi/Lo (8 or Better), Razz, Five-Card Draw, Deuce to Seven Triple Draw, Deuce to Seven Single Draw και Badugi. HORSE, HOSE, Mixed Hold'em, Mixed Omaha Hi/Lo, Triple Stud and 8-Game.  Αυτό το λογισμικό είναι διαθέσιμο για υπολογιστές με Windows και Macintosh.

 Ιστορικά στοιχεία 

Το  PokerStars ξεκίνησε την beta έκδοση του λογισμικού του στις 11 Σεπτεμβρίου 2001 και αργότερα, στις 12 Δεκεμβρίου 2001, άρχισε παιχνίδια με πραγματικά χρήματα. Το PokerStars ήταν αρχικά καταχωρημένο στην Κόστα Ρίκα και ανήκει  στην οικογένεια Scheinberg του Ισραήλ. Η εταιρεία στη συνέχεια μεταφέρθηκε στη Νήσο του Μαν που αποτελεί Κτήση του Βρετανικού Στέμματος. Το PokerStars έχει άδεια από την Gambling Supervision Commission της Νήσου του Μαν.

Μετά την μεταφορά της εταιρείας στη Νήσο του Μαν το PokerStars έχει αποτελέσει το αντικείμενο συζήτησης των μέσων μαζικής ενημέρωσης σχετικά με πιθανή αρχική δημόσια προσφορά ή συγχώνευση με εταιρεία εισηγμένη στο χρηματιστήριο. Αναλυτές  εκτιμούσαν ότι η αξία της ήταν περίπου 2,5 δισεκατομμύρια δολάρια Αμερικής  το 2004, κάτι που έκανε το Pokerstars μια εταιρεία από τις μεγαλύτερες μη εισηγμένες εταιρείες τυχερών παιχνιδιών στον κόσμο.

Στις 27 Δεκεμβρίου 2009, το Pokerstars κατέκτησε το παγκόσμιο ρεκόρ για το μεγαλύτερο online τουρνουά. Το ποσό συμμετοχής του τουρνουά ήταν $ 1 και ο αριθμός-ρεκόρ συμμετεχόντων έφτασε τους 149.196 παίκτες. Η ιστοσελίδα έκανε το χέρι νούμερο 60.000.000.000 στις 31 Μαρτίου 2011. Ο Pogo650 κέρδισε το χέρι ορόσημο κερδίζοντας 102.090$.

Το 2005, το PokerStars.com βραβεύτηκε από το eGaming ως η "Καλύτερη εταιρεία Online Poker της χρονιάς".

Στις 15 Απριλίου 2011, το Υπουργείο Δικαιοσύνης των ΗΠΑ κατέσχεσε τα .com domain πέντε ιστοσελίδων διαδικτυακού τζόγου, μεταξύ των οποίων και το PokerStars.com, στο πλαίσιο έρευνας για τραπεζική απάτη και ξέπλυμα χρήματος. Στις 20 Απριλίου 2011, το domain επιστράφηκε για να επιτραπούν οι αναλήψεις χρημάτων των Αμερικανών παικτών.

Το Φεβρουάριο του 2012, η PokerStars έλαβε άδεια λειτουργίας στην Ευρωπαϊκή Ένωση από την Αρχή Λοταριών και Παιχνιδιών της Μάλτας.

Τον Ιούλιο του 2012, η PokerStars εξαγόρασε τον πρώην ανταγωνιστή της, τη Full Tilt Poker. Η συμφωνία ύψους 731 εκατ. δολαρίων διευθέτησε αστική αγωγή με το Υπουργείο Δικαιοσύνης των ΗΠΑ και μεταβίβασε τα περιουσιακά στοιχεία της Full Tilt Poker στην PokerStars.

Τον Ιούνιο του 2014, η Amaya Inc. (νυν The Stars Group) συμφώνησε να εξαγοράσει την PokerStars έναντι 4,9 δισ. δολαρίων, με την εξαγορά να ολοκληρώνεται την 1η Αυγούστου 2014.

Τον Φεβρουάριο του 2017, η Microgaming ανακοίνωσε συνεργασία με την PokerStars για την ενσωμάτωση της πλατφόρμας Quickfire.

Τον Οκτώβριο του 2019, η The Stars Group συμφώνησε σε εξαγορά από τη Flutter Entertainment σε συμφωνία 6 δισ. δολαρίων, η οποία ολοκληρώθηκε στις 5 Μαΐου 2020.

Το 2021, η PokerStars σύναψε χορηγική συνεργασία με τη Red Bull Racing, η οποία επεκτάθηκε με πολυετή συμφωνία τον Ιανουάριο 2022.

 Παραπομπές 

 Εξωτερικοί σύνδεσμοι 

 Ιστοσελίδα Pokerstars

Κατηγορία:Ιστοσελίδες τζόγου